CELEX: E2012P0006
Language: et
Date: 2012-06-19 00:00:00
Title: EFTA järelevalveameti 19. juunil 2012 Norra Kuningriigi vastu algatatud hagi (Kohtuasi E-6/12)

22.11.2012   
            
            
               ET
            
            
               Euroopa Liidu Teataja
            
            
               C 360/6
            
         EFTA järelevalveameti 19. juunil 2012 Norra Kuningriigi vastu algatatud hagi
   (Kohtuasi E-6/12)
   2012/C 360/05
   EFTA järelevalveamet, Rue Belliard 35, 1040 Brüssel, Belgium keda esindavad Xavier Lewis ja Fiona M. Cloarec, on algatanud 19. juunil 2012 EFTA kohtus hagi Norra Kuningriigi vastu.
   EFTA järelevalveamet taotleb, et EFTA kohus
   
               1)
            
            
               otsustaks, et Norra Kuningriik rikub Euroopa Majanduspiirkonna lepingu VI lisa 1. punktis osutatud õigusakti (nõukogu 14. juuni 1971. aasta määrus (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes, muudetud ja kohandatud EMP lepinguga selle protokolli nr 1 alusel) artikli 1 punkti f alapunkti i teist lauset koostoimes artikliga 76, jätkates sellise haldustava kohaldamist, mille kohaselt ei hinnata, kas koos teise vanemaga mõnes muus riigis kui Norras elav laps on peamiselt sõltuv Norras elavast vanemast, kes elab teisest vanemast lahus;
            
         
               2)
            
            
               kohustaks Norra Kuningriiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Perehüvitiste maksmise koordineerimist piiriüleste juhtumite korral reguleeritakse määruse (EMÜ) nr 1408/71 7. peatükis.
            
         
               —
            
            
               Määruse (EMÜ) nr 1408/71 artikli 1 punkti f alapunktis i määratletakse mõiste „pereliige” järgmiselt: „isik, keda määratletakse või tunnustatakse pereliikmena või loetakse leibkonda kuuluvaks isikuks õigusaktides, mille alusel hüvitisi antakse (…); kui kõnealustes õigusaktides peetakse pereliikmeks või leibkonna liikmeks üksnes isikut, kes elab koos töötaja, füüsilisest isikust ettevõtja või õpilasega, loetakse see tingimus täidetuks, kui kõnealune isik on peamiselt töötaja, füüsilisest isikust ettevõtja või õpilase ülalpidamisel (…)”.
            
         
               —
            
            
               EFTA järelevalveamet on seisukohal, et määruse (EMÜ) nr 1408/71 artikli 4 lõike 1 punktis h nimetatud perehüvitised on mõeldud selleks, et võimaldada ühel vanemal pühenduda väikese lapse kasvatamisele, ning on kavandatud eelkõige tasuna lapse kasvatamise eest, võimaldades katta muud lapse eest hoolitsemise ja tema kasvatamisega seotud kulutused, ning need võivad leevendada töökohal saadavast sissetulekust loobumisega kaasnevaid finantsraskusi.
            
         
               —
            
            
               EFTA järelevalveamet väidab, et määruse (EMÜ) nr 1408/71 artiklite 73 ja 74 eesmärk on tagada töötaja pereliikmetele, kes elavad muus EMP liikmesriigis, selle riigi õigusaktidega ettenähtud perehüvitised, kus töötaja on kindlustatud.
            
         
               —
            
            
               EFTA järelevalveamet on seisukohal, et kohaldades haldustava, mille kohaselt piiriüleste juhtumite korral hindavad Norra ametiasutused (täpsemalt Norra tööturu- ja sotsiaalamet, NAV), kas Norras töötaval vanemal on alaline elukoht oma perekonna juures muus EMP liikmesriigis ajal, kui ta ei tööta Norras, ilma et nad samal ajal hindaksid, kas laps on peamiselt selle vanema ülalpidamisel, kes töötab Norras, rikutakse määruse (EMÜ) nr 1408/71 artikli 1 punkti f alapunkti i teist lauset koostoimes artikliga 76.